— Я маю надзею, што адбудуцца перамены, у краіне будзе дэмакратыя, і ўсе тыя правы, якія павінна мець нацыянальная меншасць, палякі на Беларусі будуць мець. На жаль, беларускі рэжым варожа ставіцца да нацыянальных меншасцяў, і палітыка дзяржавы палягае на русіфікацыі — усе павінны быць аднолькавымі, размаўляць па-расейску і мець адныя і тыя ж перакананні, адзін погляд на гісторыю. Асабліваці нацыянальных меншасцяў не цікавяць улады. Сёння такая сітуацыя, але раней ці пазней змены адбудуцца.